Document ID: 32007D0151

KOMISIJOS SPRENDIMAS
2007 m. kovo 6 d.
iš dalies keičiantis Sprendimuose 94/741/EB ir 97/622/EB nustatytus klausimynus, naudojamus rengiant ataskaitas apie Europos Parlamento ir Tarybos direktyvos 2006/12/EB dėl atliekų įgyvendinimą ir apie Tarybos direktyvos 91/689/EEB dėl pavojingų atliekų įgyvendinimą
(pranešta dokumentu Nr. C(2007) 634)
(Tekstas svarbus EEE)
(2007/151/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2006 m. balandžio 5 d. Europos Parlamento ir Tarybos direktyvą 2006/12/EB dėl atliekų (1), ypač į jos 16 straipsnio pirmą dalį,
atsižvelgdama 1991 m. gruodžio 12 d. Tarybos direktyvą 91/689/EEB dėl pavojingų atliekų (2), ypač į jos 8 straipsnio 1 dalį,
kadangi:
(1)
Ataskaita apie Direktyvos 2006/12/EB įgyvendinimą turi būti parengiama pagal 1994 m. spalio 24 d. Komisijos sprendimu 94/741/EB dėl valstybių narių ataskaitų klausimynų dėl tam tikrų atliekų sektoriaus direktyvų įgyvendinimo (Tarybos direktyvos 91/692/EEB įgyvendinimas) (3) nustatytą klausimyną.
(2)
Ataskaita apie Direktyvos 91/689/EEB įgyvendinimą turi būti parengiama pagal 1997 m. gegužės 27 d. Komisijos sprendimu 97/622/EB dėl valstybių narių ataskaitų klausimynų dėl tam tikrų atliekų sektoriaus direktyvų įgyvendinimo (Tarybos direktyvos 91/692/EEB įgyvendinimas) (4) nustatytą klausimyną.
(3)
2002 m. lapkričio 25 d. Europos Parlamento ir Tarybos reglamente (EB) Nr. 2150/2002 dėl atliekų statistikos (5) nustatoma Bendrijos statistikos apie atliekų susidarymą, panaudojimą ir šalinimą pateikimo sistema.
(4)
Peržiūrėjus Bendrijos teisės aktuose nustatytus įpareigojimus teikti duomenų apie atliekas ataskaitas paaiškėjo, kad kai kurie Sprendimuose 94/741/EB ir 97/622/EB nustatyti ataskaitų teikimo įpareigojimai taip pat yra nustatyti Reglamente (EB) Nr. 2150/2002 arba 2006 m. birželio 14 d. Europos Parlamento ir Tarybos reglamente (EB) Nr. 1013/2006 dėl atliekų vežimo (6).
(5)
Siekiant išvengti dubliavimosi ir nereikalingų administracinių reikalavimų, iš Sprendimo 94/741/EB reikėtų išbraukti ataskaitų teikimo įpareigojimus, susijusius su „pavojingomis atliekomis“ ir „kitomis atliekomis“. Be to, siekiant Sprendimą 94/741/EB suderinti su Reglamentu (EB) Nr. 2150/2002, sąvoką „buitinės atliekos“ reikėtų pakeisti sąvoka „buitinės ir panašios atliekos“.
(6)
Analogiškai iš Sprendimo 97/622/EB reikėtų išbraukti įpareigojimą teikti ataskaitas apie pavojingas atliekas.
(7)
Todėl Sprendimai 94/741/EB ir 97/622/EB turėtų būti atitinkamai iš dalies pakeisti.
(8)
Šiame sprendime numatytos priemonės atitinka komiteto, įsteigto pagal Direktyvos 2006/12/EB 18 straipsnio nuostatas, nuomonę,
PRIĖMĖ ŠĮ SPRENDIMĄ:
1 straipsnis
Sprendimas 94/741/EB iš dalies keičiamas pagal šio sprendimo priedą.
2 straipsnis
Sprendimas 97/622/EB iš dalies keičiamas pagal šio sprendimo priedą.
3 straipsnis
Šis sprendimas skirtas valstybėms narėms.
Priimta Briuselyje, 2007 m. kovo 6 d.

Labels: 12
7
15
20